**7. sz. melléklet: Hozzájáruló nyilatkozat fotó, videofelvétel készítéséhez**

Munkavállaló neve: …………………

Születési neve: …………………..

Születési helye, ideje: ……………….

Anyja neve: ………………

A polgári törvénykönyvről szóló 2013. évi V. tv. 2:48 §- a, valamint az információs önrendelkezési jogról és az információszabadságról szóló 2011.évi CXII. tv. 5. § értelmében tájékoztatom, hogy az Komáromi Távhő Kft. (2900 Komárom, Csokonai u.2.) a továbbiakban: Társaság, a munkavégzés során alkalmazott technológiáról, a munkafolyamatok bemutatásáról, a vállalat keretein belül szervezett rendezvényekről, eseményekről (pl: sportnapok, családi nap) oktató, tájékoztató, illetve bemutatófilmet, valamint fotókat készíthet, melyen a Társaság munkavállalói is láthatók, felismerhetők. A munkavállalókat a Társaság nem kötelezi a felvételeken történő szereplésre, ezt kizárólag a munkavállaló írásos hozzájárulása alapján teszi. A Társaság garanciális elemként kinyilvánítja, hogy a felvétel nem sérti a dolgozó személyhez fűződő, a jó hírnév, a becsület, illetve az emberi méltóság védelméhez fűződő jogait. A Társaság a videó, illetve fényképfelvételekkel kapcsolatos adatok kezeléséről adatvédelmi és adatbiztonsági szabályzatot készített, mely a társaság recepcióján megtekinthető. A szabályzat alapján Ön a Társaság ügyvezetőjéhez megkereséssel fordulhat, melyben jogosult az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően személyes adatainak kezeléséről tájékoztatást, valamint adatainak helyesbítését, törlését, ill. zárolását kérni. Tájékoztatjuk, hogy jogainak sérelme esetén az adatvédelmi és adatbiztonsági szabályzatban megtalálható elérhetőségeken jogosult tiltakozni, bírósághoz, illetve a Nemzeti Adatvédelmi és Információszabadság Hatósághoz fordulni.

Komárom, ………………….

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komáromi Távhő Kft. munkáltató

képviselő:Kovács Károly ügyvezető

Alulírott munkavállaló kijelentem, hogy a fenti tájékoztatást megértettem, tudomásul veszem, és

hozzájárulásomat adom\* nem adom a hozzájárulásomat\*

ahhoz, hogy a Társaság a fentiek szerint fotó, illetve video felvételeket készítsen, amely fotókon és video felvételeken akár beazonosíthatóan is látható, felismerhető vagyok.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 munkavállaló

\*a kívánt válasz aláhúzandó